סובייצקה

סובייצקה היא סדרת דרמה קומית ישראלית שעלתה לשידור ב-13 באוגוסט 2023 בערוץ כאן 11.

עלילה 
במרכז הסדרה סיפורה של ענת (אניה), סטודנטית צעירה למתמטיקה. היא אומנם ילידת ישראל אך הוריה עלו מברית המועצות לשעבר. ענת מתכחשת למוצא הסובייטי שלה כדי לנסות ולהיטמע בחברה הישראלית בה נולדה וגדלה, ולמרות זאת היא מתוייגת כ"רוסייה". לאחר שאביה פוטר מעבודתו במפעל לאחר 20 שנה, לא מקבל דמי אבטלה ומושפל בביטוח לאומי, ענת מוצאת את עצמה בעימות קולני עם פקיד הביטוח הלאומי שבעקבותיו היא הופכת, מבלי שהתכוונה לכך מלכתחילה, לקול של הדור שלה, בני העולים מברית המועצות. הסדרה עוקבת אחר התהליך שעוברת ענת, במהלכו היא מקבלת את מוצאה והופכת ל"סובייצקה", קולה של העלייה ברשתות חברתיות, וכך נחשפת לקשיי העלייה שחוו בני הדורות השונים במשפחתה.

שחקנים ודמויות

הפקה 
הסדרה הופקה עבור תאגיד השידור הישראלי על ידי חברת ההפקה "ארצה הפקות". יוצרת ותסריטאית: דנה אברמוביץ, בימוי: ענת סטלינסקי, עורכת תסריט: אסתר נמדר תמאם, יוצרי המוזיקה המקורית: ערן פריאון, עופר פריאון ויקיר בן טוב. את לוגו הסדרה צילם ועיצב פיני סילוק.

קישורים חיצוניים 
 

 קדימון הסדרה, כאן 11, יוטיוב

הערות שוליים 

תאגיד השידור הישראלי: תוכניות וסדרות טלוויזיה
סדרות דרמה ישראליות
סדרות קומדיה ישראליות
סדרות טלוויזיה ישראליות שעלו לשידור בשנות ה-2020